kardosdrur/scandi-wiki huggingface dataset:
Erhvervsministre fra Danmark

Følgende har været  Erhvervsministre eller tilsvarende i Danmark:

Listen er ikke udtømmende.

 
 
Lister over ministre fra Danmark
Industriministre
Ministre for Island

Ministre for Ministeriet for Island. Ministeriet for Island blev formelt oprettet i 1874, men i realiteten havde det eksisteret fra 1848 som et islandsk departement. Ministeriet holdt til i København frem til 1904 og i Reykjavík fra 1904 til det blev nedlagt i 1918.

1874-1904

1904–1918 

Lister over ministre fra Danmark
HTC Magic

HTC Magic er en smartphone fra HTC. Det er den anden telefon fra HTC, som benytter Android som styresystem. Den første var HTC Dream, der officielt kun blev lanceret af T-Mobile i USA. Den blev afsløret af Vodafone den 17. februar 2009 ved Mobile World Congress i Barcelona,.

Vodafone har eksklusiv ret til at sælge HTC Magic på de markeder de opererer, hvilket ikke omfatter Danmark.

Software 
HTC Magic benytter operativsystemet Android og kommer forinstalleret med en Webkit baseret browser. Andet pre-installerede software giver adgang til forskellige Google services, inklusiv Gmail, Google search, Google Maps, Google Talk og YouTube.
Derudover kan yderligere programmer hentes via Android Market

Se også 
 HTC Dream
 HTC Hero

Referencer 

Magic
Android-enheder
Metronidazol

Metronidazol er et lægemiddel der anvendes til behandling af infektioner med anaerobe bakterier og visse parasitter (protozoer).

Virkningsmekanisme 
Metronidazol binder til mikroorganismens DNA og forårsager brud på DNA-strengene. Det må først omdannes til aktive metabolitter, hvilket kun sker i celler med anaerobt stofskifte.

Anvendelse 
Metronidazol anvendes til bakterieinfektioner forårsaget af anaerobe bakterier som f.eks. bakteriel vaginose, udryddelse af Helicobacter pylori, pseudomembranøs colitis, peritonitis, gingivitis og andre tandbetændelser.

Metronidazol anvendes ved infektioner med protozoer som Trichomonas vaginalis (der kan forårsage vaginitis og urethritis), Giardia lamblia (der forårsager giardiasis) og Entamoeba histolytica (der kan forårsage dysenteri og leverabscesser).

Metronidazol anvendes også forebyggende ved kirurgiske indgreb i mavetarmkanalen, f.eks. ved fjernelse af en betændt appendix.

Topikalt metronidazol anvendes til behandling af hudlidelsen rosacea.

Præparater 
Metronidazol markedsføres i Danmark, udover generiske præparater, under handelsnavnene Elyzol®, Flagyl®, Rozex® og Zidoval®.

Metronidazol findes som tabletter, oral suspension, infusionsvæske, creme, gel, dentalgel, suppositerier, vagitorier og vaginalgel.

Eksterne henvisninger 
 Læs mere om metronidazol på medicin.dk

Antibiotika
Markus Ronner

Markus M. Ronner (født 21. juni 1938 i Bern, død 26. februar 2022) var en schweizisk teolog, udgiver og journalist. Ronner blev kendt for sine tidskritiske aforismer og udgav flere citat-håndbøger.

Nogle citater af Ronner 

Journalister fra Schweiz
Teologer fra Schweiz
Personer fra Bern
Ingeniørhøjskolen Aarhus Universitet

Ingeniørhøjskolen Aarhus Universitet (tidligere IHA (Ingeniørhøjskolen i Aarhus); ) er en uddannelsesinstitution i Aarhus der udbyder en række diplomingeniøruddannelser samt adgangskursus og videreuddannelse. I tillæg udbydes civilingeniøruddannelser på stedet igennem et samarbejde med Aarhus Universitet. Derudover arbejder skolen tæt sammen med andre uddannelsesinstitutioner, herunder Arkitektskolen Aarhus, Århus Maskinmesterskole og VIA University College.

Historie 
Ingeniørhøjskolen har eksisteret siden 1915 under navnet "Ingeniørhøjskolen i Aarhus" og havde til huse på Dalgas Avenue på Frederiksbjerg indtil 2012.

Højskolen i dag 
Ingeniørhøjskolen fusionerede den 1. januar 2012 med Aarhus Universitet og er i dag placeret henholdsvis i Navitas-bygningen på Aarhus Havn og i IT-byen på Katrinebjerg. 

Ingeniørhøjskolen opererer som en selvstændig enhed på Aarhus Universitet og fokuserer på at skabe diplomingeniøruddannelser af høj kvalitet. Skolen er optaget i det internationale elitenetværk for ingeniøruddannelser CDIO og skal leve op til en række kvalitetsstandarder, der sikrer høj kvalitet i undervisningen og et stærkt erhvervsrettet fokus.

De fleste udviklings- og forskningsaktiviteter samt udbud af civilingeniøruddannelserne er samlet i Institut for Ingeniørvidenskab (ENG), og et tæt samarbejde mellem Ingeniørhøjskolen (AU Engineering) og Instituttet sikrer, at ingeniøruddannelserne er baseret på verdensklasseforskning, den nyeste viden og de nyeste teknologier.

Skolen har over 2500 studerende og 175 medarbejdere .

Ekstern henvisning 
Ingeniørhøjskolen Aarhus Universitet
AU Engineering
 Aarhus Universitet

Kilder 

Ingeniørvirksomhed
Uddannelsesinstitutioner i Aarhus
Aarhus Universitet
Professionshøjskoler
Morten Olsen (håndboldspiller)

Morten Olsen (født 11. oktober 1984) er en dansk håndboldspiller, der i øjeblikket spiller for GOG. Han har tidligere spillet blandt andet TSV Hannover-Burgdorf og Viborg HK.

Olsen er vokset op i Osted med sin enæggede tvillingebror ved navn Kenneth. De kom til verden med et minuts forskel. Kenneth spillede også håndbold, og i mange år spillede de ungdomshåndbold sammen, og blev sågar U21-verdensmestre sammen i 2021.

Han blev frigjort tidligt fra sin kontrakt med Saint-Raphaël Var Handball for at genindtræde hos TSV Hannover-Burgdorf, som han spillede for i perioden 2010 til 2013.

Han genindtrådte hos TSV Hannover-Burgdorf 1. juli 2015 efter en kortvarig kontrakt med Al Rayyan SC.

Med landsholdet har han vundet OL 2016, VM i 2019 og i 2021.

I 2021 stoppet han på landsholdet.

Referencer

Eksterne henvisninger 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 2016
Håndboldspillere ved sommer-OL 2020
Deltagere for Danmark ved sommer-OL 2016
Deltagere for Danmark ved sommer-OL 2020
Medaljevindere fra Danmark ved sommer-OL 2016
Olympiske mestre fra Danmark
Medaljevindere fra Danmark ved sommer-OL 2020
Olympiske sølvmedaljevindere fra Danmark
Dråby Vig

Dråby Vig er en vig i Limfjorden, på østsiden af den nordlige del af Mors, cirka 8 km nord for Nykøbing Mors. Vigen afgrænses af den godt 2 km lange Buksør Odde, der mod øst vender ud mod Livø Bredning, og mod vest og nordvest ligger vigen med landsbyen Sønder Dråby i bunden. Syd for Sønder Dråby har Skarum Å sit udløb. Dråby Vig er omgivet af strandenge, der er dannet på hævet havbund. 863 ha af området blev i 1998 udlagt til vildtreservat, hvoraf de 70 ha. er landarealer. 

Dråby Vig er et internationalt naturbeskyttelsesområde (nummer 29) under Natura 2000 projektet, og 1.678 ha er fuglebeskyttelsesområde og EU-habitatområde.

Strandengene udgør vigtige yngle- og rasteområder for en række vade- og andefugle, ligesom de lavvandede områder i vigen er en vigtig rasteplads for ænder og gæs på træk.

Eksterne kilder/henvisninger 

 Vandognatur.dk basisanalyse
 Skovognatur.dk

Limfjorden
EU-habitatområder i Danmark
Fuglebeskyttelsesområder i Danmark
Kristian Vilhelm Koren Schjelderup den ældre

Kristian Vilhelm Koren Schjelderup (26. oktober 1853 i Ullensaker – 23. oktober 1913) var en norsk teolog og biskop i Kristiansand stift 1908–13. 

Han blev cand.theol. i 1875, i 1890 blev han sognepræst for Dybvåg, fra 1903 i Oddernes. Han efterfulgte Gunvald Thorkildsen som biskop i Kristiansand stift i 1908, hvor han forblev biskop til sin død i 1913.

Schjelderup var søn af Peter Vilhelm Schjelderup og Dorothea Marie Lysholm. Han giftede sig med Henriette Nicoline Hassel. De fik seks børn, blandt dem den senere biskop i Hamar Kristian Schjelderup og psykologipioneren Harald Schjelderup.

Biskopper fra Norge
Codex Theodosianus

Codex Theodosianus er en senantik lovsamling, en kodeks, som den østromerske kejser Theodosius II (408–450) og den  11-årige vestromerske kejser Valentinian III (425–455) beordrede. En kommission skulle sammenstille romerske love og kejserlige constitutiones af kristne kejsere siden 312.

Efter otte år var kodeksens 16 dele færdige og blev offentliggjort i 438 på latin, da den gjaldt begge rigsdele. Samlingen er en vigtig historisk kilde.

Codex Theodosianus blev benyttet i Vesteuropa efter det vestromerske riges undergang i 476 af Vestgoterne . I andre germanske riger dannede samlingen grundlag for lovbøger. Den var den vigtigste forløber for Codex Iustinianus, som den østromerske kejser Justinian 528 beordrede, og som skulle omfatte alle gyldige love siden Hadrian. Codex Iustinianus indgik i et større lovkompleks, som senere fik betegnelsen Corpus iuris civilis

Eksterne henvisninger 
 Uddrag fra Codex Theodosianus 
 Ed. Mommsen, Meyer & Krueger  fra The Roman Law Library (Upmf-Grenoble.fr), baseret på den latinske tekst fra Mommsens udgave, Berlin, 1905 , introduktion på engelsk

Retshistorie
Østromerske Kejserdømme
Senantikken
Lyngsbæk Hovedgård

Lyngsbækgård er en herregård i Dråby Sogn i Syddjurs Kommune. Gården var oprindelig en landbyshovedgård i det lille torp Lyngsbæk. Den nævnes første gang 1479 som "Løngxbeck". Som hovedgård begynder gårdens historie i 1578, hvor den blev ladegård for Hassens Birk. 

I 1776 opførte ejeren kaptajn Jacob Hanson ladegården og 1784 hovedbygningen ved Horsens-arkitekten Anders Kruuse. Anlægget består af to trefløjede gårde, der åbner sig mod hinanden. Ladegården er opført i bindingsværk og tækket med stråtag. De store brede lade med det vældige tag dominerer de lange, lave stalde. Hovedbygningen er opført i grundmur og har tegltag.

Den senere så kendte magarinefabrikant i Århus, Otto Mønsted, blev født på Lyngsbækgård 1838.

Ejere af Lyngsbækgård 
 (-1587) Krongods
 (1587-1597) Kjøn Quitzow
 (1597-1661) Krongods under Kalø Hovedgård
 (1661-1670) Ulrik Frederik Gyldenløve
 (1670-1691) Kronen
 (1691-ca. 1698) Rasmus Andersen
 (ca. 1698-1714) Hans Jacobsen
 (1714-1720) Hans Hanson (søn)
 (1720-1722) Jacob Hanson (bror)
 (1722-ca. 1739) Birgitte Pedersdatter Lihme (enke) 
 (ca. 1739-1763) Iver Hanson (søn)
 (1763-1770) Marie Elisabeth Hutfeld (enke)
 (1770-1812) Jacob Hanson (søn)
 (1812-1818) Iver Jacob Hanson (søn)
 (1818-1820) Iver Jacob Hansons fallitbo
 (1820-1821) Kancelliråd Hornemann og Hans Hansons dødsbo
 (1821) Kancelliråd Hornemann og Thøger Kierkegaard Asch
 (1821)Thøger Kierkegaard Asch (eneejer) 
 (1823) Iver Jacob Hansons dødsbo
 (1823-1831) Anders Hansen
 (1831-1835) Karen Rosing (enke)
 (1835-1876) Niels Secher Mønsted
 (1876-1910) H. P. F. Mønsted (søn)
 (1910-1918) Rasmus Mønsted (søn)
 (1918) Konsortium
 (1918-1920) Tage Lehn-Schiøler
 (1920-1942) lensbaronesse Sophie Jacobine Gyldenkrone født Dinesen
 (1942-1975) baronesse Regitze Gyldenkrone (datter) og Otto Tyge Skeel
 (1975-1984) godsejer Ib Hansen
 (1984-2008) Skibsreder Per Henriksen
 (2008-2015) Vivi Henriksen (enke efter Per Henriksen)
 (2015-) Henrik Frederiksen (enkemand)

Herregårde i Syddjurs Kommune
Herregårde i Randers Amt
Rainulf Trincanocte

Rainulf Trincanocte, var den tredje greve af Aversa og fik titlen Rainulf 2. (1045-1048). Han var fætter til sin forgænger Asclettin og nevø til dennes forgænger Rainulf Drengot, der havde skabt Drengot-slægtens magt i Syditalien. Da grev Asclettin døde efter kun nogle få måneders regeringstid, opstod der uro om arvefølgen, og Guaimar 4. af Salerno, der var lensherre over Aversa, forsøgte at få sin egen kandidat valgt. Normannerne valgte imidlertid Trincanocte, og det lykkedes dem at få Guaimar til at anerkende valget. I 1047 deltog Rainulf i et møde, hvor den tysk-romerske kejser Henrik 3. uden større held forsøgte at ordne forholdene i Italien, inden han rejste tilbage til Tyskland. Den vigtigste begivenhed for Rainulf var, af Guaimar 4. blev frataget værdigheden som hans lensherre, og greven af Aversa var herefter direkte vasal under kejseren, hvilket gav ham en betydeligt højere status.

Rainulf nåede kun at nyde den nye værdighed en enkelt år, så døde han i 1048 og efterlod Aversa til sin mindreårige søn Herman.

Kilder 
 Brown, Gordon S. The Norman Conquest of Southern Italy and Sicily. McFarland, 2003, 
 Norwich, John Julius. The Normans in the South 1016-1130. Longmans: London, 1967.
 Amatus af Montecassino. History of the Normans Oversat af Prescott N. Dunbar. Boydell, 2004.

Eksterne links 
 Sicily/Naples, Nobility (Conti d'Aversa)

Tjek fødselsår
Drengot-slægten
Grever af Aversa
Banyuls-sur-Mer

Banyuls-sur-Mer () er en by og kommune i departementet Pyrénées-Orientales i Sydfrankrig.

Banyuls er en gammel fiskerby, som i dag primært lever af turisme. Byen er kendt for sin dessertvin af samme navn. Banyuls er også hjemsted for det marinbiologiske forskingscenter Arago, som har et offentligt akvarium med middelhavsfisk.

Billedhuggeren Aristide Maillol blev født i Banyuls og boede der størstedelen af sit liv.

Navn 
Banyuls-sur-Mer nævnes første gang i 981 som Balneum eller Balneola. I 1074 bliver byen kaldt Bannils de Maritimo for at skelne den fra Banyuls-dels-Aspres, som ligger 20 km væk. I 1197 bliver byen omtalt som Banullis de Maredine og i 1674 som Banyuls del Marende. Siden det 19. århundrede er byen blevet kaldt Banyuls de la Marenda på catalansk.

Navnet Banyuls indikerer tilstedeværelsen af en lagune. En sådan fandtes indtil 1872, da den lille flod Vallauria blev rørlagt. Ordet Marenda på catalansk eller Mer på fransk hentyder til beliggenheden ved havet.

Geografi 

Banyuls-sur-Mer ligger ved Middelhavet på Côte Vermeille (Sølvkysten) tæt på Spanien. Kommunen domineres af bjergkæden Les Albères, som er en del af Pyrenæerne. Mod nord ligger Port-Vendres og mod syd Cerbère.

Historie 
De første spor af menneskelig aktivitet omkring Banyuls stammer fra nyere stenalder omkring 2200 fvt. Stendysser ved Col de la Creu og Cova de l’Abarb er en del af en række megalitter i de østlige Pyrenæer.

Omkring 200 fvt. begyndte romerne at kolonisere området. En af Romerrigets hovedveje Via Domitia, som blev anlagt mellem Italien og den Iberiske Halvø, gik igennem, hvad der i dag er Banyuls kommune.

Byen Banyuls nævnes første gang i 981. Efter at have hørt under kongerigerne Mallorca og Aragonien blev området, som resten af Roussillon, en del af Frankrig efter Pyrenæerfreden i 1659. Med den nye beliggenhed tæt på den fransk-spanske grænsede udviklede der sig et omfattende smugleri de næste par århundreder. Varer som tobak, salt, ris, sukker, tekstiler og læder blev smuglet over grænsen.

Under Pyrenæerkrigen (1793-95) blev den forsvarsløse by flere gange erobret af Spanien for så at blive generobret af Frankrig.

I 1880 blev Banyuls forbundet med jernbanen. Byens relative isolation var hermed brudt. Dyrkning af vin blev herefter en vigtig indtægtskilde.

I 1882 grundlagde zoologen Henri de Lacaze-Duthiers laboratoriet Arago. Laboratoriet findes stadig og udfører marinbiologiske undersøgelser. Det har mere end 100 ansatte og modtager et stort antal forskere og studerende hvert år.

Demografi

Udvikling i folketal

Seværdigheder 
 Naturreservatet Réserve naturelle de Cerbère-Banyuls-sur-Mer blev etableret i 1974 og var Frankrigs første marine naturreservat. Den dækker i alt 650 ha hav. Centrum ligger ud for Cap Rédéris.
 Arago-laboratoriet har et akvarium med den lokale fauna og flora, som er åbent for offentligheden. Det har 50.000 gæster om året.
Museet Musée Maillol de Banyuls-sur-Mer ligger på den gård, hvor Aristide Maillol boede de sidste år af sit liv.

Kilder

Eksterne henvisninger 

 Les Pyrénées-Orientales

Byer i Pyrénées-Orientales
Porrerust

Porrerust eller Løg- og porrerust (Puccinia allii) er en rustsvamp, der snylter på levende dele af planter fra Løg-slægten. Angrebet ses som rustrøde eller orange småpletter på begge sider af porre- eller løgbladene. Før de egentlige sporehuse (pustler) dannes, ser man ofte små, hvidlige pletter på bladene. Pustlerne, som mest ses på ældre blade, er i begyndelsen dækket af en hinde, der senere sprækker, så sporerne tydeligt kan ses. Sommersporerne er orangerødlige, og de smitter af på fingrene ved berøring. Ved kraftige angreb kan bladene visne og miste deres sundhed. Sidst på sommeren kan der dannes sorte vintersporer. Disse ses ofte i purløg, men kun sjældent i porre.

Værtplanter 
Man formoder, at der findes en række specialiserede stammer af denne rustsvamp, som angriber forskellige arter inden for løgslægten. I naturen har man fundet svampen på adskillige arter. Blandt de dyrkede planter er svampen iagttaget på alle de mest kendte arter (og deres sorter), især hvor tæt plantebestand og højt kvælstof-niveau fremmer angrebet. Der kan konstateres sortsforskelle i modtagelighed, men ingen sorter er immune, og selv de mere hårdføre bliver angrebet, når smittetryk og klimaforhold gør det muligt.

Berørte plantearter 
 Allium cyaneum
 Almindelig Sandløg
 Honningløg
 Hvidløg
 Kepa-Løg
 Kølet Løg
 Middelhavs-Prydløg
 Pibe-Løg
 Porre
 Purløg
 Rosen-Løg
 Skov-Løg

Eksterne links 
 Plantedoktoren: Løgrust/Porrerust
 J.A. Parmetee: Puccinia allii on Garlic, an Interception
 Malcolm Storey: Puccinia allii 
 The Royal Horticultural Society: Leek rust

Rustsygdomme
Rustsvampe
39/Smooth

39/Smooth er Green Days debutalbum udgivet i 1990 på Lookout! Records.

Spor

Eksterne henvisninger 
 

Debutalbum fra USA
Green Day-album
Debutalbum fra 1990
Borgerinitiativet mod EU-Forfatningen

Borgerinitiativet mod EU-Forfatningen – hvis fulde navn var Borgerinitiativet Ja til Europa – nej til EU-forfatning, opstod i 2004 på initiativ af en lille gruppe enkeltpersoner fra forskellige EU-kritiske miljøer og nej-bevægelser. Det lykkedes at skabe en organisation der samlede en bred gruppe af mennesker der var imod EU-forfatningen. En række personer og organisationer tilsluttede sig organisationen på tværs af partitilhørsforhold. Organisationen blev sat i dvale, men ikke lukket, da det stod klart at EU-Forfatningen ikke kom til folkeafstemning.

Politiske bevægelser
Organisationer fra Danmark
Etableret i 2004
Camilla af Rosenborg

Camilla Alexandrine Kristine af Rosenborg (født 29. oktober 1972 i Frederikssund som Camilla Alexandrine Kristine komtesse af Rosenborg). Hun er oldebarn af Kong Christian X, grandniece til Dronning Margrethe og grandkusine til Kronprins Frederik og Prins Joachim.

Familie

Forældre 
Camilla af Rosenborg er mellemste datter af Grev Christian og Grevinde Anne Dorte af Rosenborg. Hendes tvillingstoresøster er Josephine af Rosenborg, og hendes lillesøster er Feodora af Rosenborg.

Parforhold, børn og rang 
Den 20. maj 1995 blev Camilla af Rosenborg gift med direktør Mikael John Rosanes (født 8. februar 1952) i Søllerød Kirke. Derved mistede hun sin komtessetitel (men optræder regelmæssigt som "komtesse"), men beholdt "af Rosenborg" som borgerligt efternavn. Parret bor i Birkerød med deres fire børn:
 Anastasia Caroline Amalie af Rosenborg (født 1997)
 Ludwig Christian Mikael af Rosenborg (født 2000)
 Leopold Christian Ingolf af Rosenborg (født 2005)
 Theodor Christian Emanuel af Rosenborg (født 2008)

Mikael Rosanes er borgerlig – og derfor har parrets børn ingen adelstitler, da de kun videregives gennem mænd (agnatisk primogenitur).

Indtil hun blev gift, havde Camilla som komtesse af Rosenborg plads i rangklasse II, nr. 2 i den danske rangfølge. Efter sit ægteskab har hun ikke plads i rangfølgen.

I august 2016 meddeltes det, at de to skulle skilles. I foråret 2017 kom det frem, at Camilla af Rosenborg nu danner par med kokken Ivan Ottesen, og at de mødtes vha. dating-app'en Tinder.

Uddannelse, arbejde og hverv 
Camilla af Rosenborg er handelsuddannet (kontorassistent) og driver den kreative virksomhed "IdéFabrikken", som bl.a. udlejer & forhandler Segway-lignende køretøjer i Nyhavn42 Kbh . Z-Way.dk. Hun har siden 2008 været protektor for foreningen Familier med kræftramte børn.

Arveret 
Camilla af Rosenborgs far grev Christian mistede sin arveret til den danske trone, da han giftede sig i 1971, hvorfor hun ikke selv er arveberettiget dertil. Fra 1947 til 1953 var Prins Christian nummer tre i den Danske arvefølge efter sin storebror Ingolf og faderen Prins Knud, som sammen med Prinsesse Caroline Mathilde var landets tronfølgerpar.

Gennem sin farmor Arveprinsesse Caroline-Mathilde (1912-1995) nedstammer Camilla af Rosenborg fra kong Georg 2. af Storbritannien. Derfor har hun og hendes efterkommere en meget fjern arveret til den britiske trone.

Anetavle 
Hun deler anetavle med Josephine af Rosenborg og Feodora af Rosenborg:

Noter

Eksterne henvisninger 
 Camilla af Rosenborgs hjemmeside 

Grever, grevinder og komtesser af Rosenborg
Huset Glücksburg
Personer fra Frederikssund
Tvillinger fra Danmark
Mariager Kirke

Mariager Kirke er beliggende i købstaden Mariager i Mariager Sogn. Kirken er en rest af det middelalderlige birgittinerkloster.

Mariager Kloster 
Mariager Kloster var sammen med klostret i Maribo de eneste i Danmark, som tilhørte Birgittinerordenen. Klostret var indviet til Vor Frue og Sankt Birgitta. Klostret blev oprettet i kong Erik af Pommerns regeringstid, engang i perioden 1425-1432. Det egentlige stiftelsesår regnes dog at være 1446, hvor Pave Eugenius 4. stadfæstede en overdragelse af de to tidligere benediktinerklostre i Glenstrup og Randers til birgittinerne i Maribo, for at det kunne danne grundlag for oprettelsen af datterklostret i Mariager. Blandt grundlæggerne var en kreds af adelige, herunder rigshofmesteren Otte Nielsen Rosenkrantz. I de følgende år voksede stiftelsen, og ved slutningen af middelalderen var Mariager Kloster det største og helt dominerende kloster i Østjylland. Birgittinerordenen i særlig grad tiltrak medlemmer af adelige slægter. Ved indtræden i klosteret skulle der ydes en "medgift" svarende til "brød og drik" på livstid. Dette medførte, at Mariager ved reformationen besad over 600 gårde i Nordøstjylland.

Klosterbygningerne 
I Birgittinerordenens klostre levede der både munke og nonner, men i adskilte bygninger på hver side af kirken. Nonnegården betod vistnok af 3 fløje, som dannede en lukket gård, hvor kirken udgjorde sydfløjen. Munkegården bestod af flere bygninger, som har ligget syd for kirken, og gårdens nordfløj i forlængelse heraf. Bevaret til i dag er kirken samt nordfløjen af munkegården, mens de øvrige bygninger blev nedrevet i 1700-tallet og begyndelsen af 1800-tallet.

Klosterkirken i 1400-tallet 
Klosterkirken blev bygget i årene fra ca. 1460-1480. Ved fuldførelsen var den en af landets største kirker: 75 meter lang, 32 meter bred. Den var opdelt i et 25 meter højt hovedskib, flankeret af to 15 meter høje sideskibe. Alle tre skibe var dækket af det samme vældige tag og afsluttet med mægtige gavle med murblændinger mod øst og vest.

Kirkebygningen i dag 
Som Mariager Kirke fremstår i dag, er den blot en beskeden bygning sammenlignet med dens oprindelige udformning. Efter klosterets nedlæggelse blev kirken almindelig sognekirke for Mariager by. Vedligeholdelsen af den mægtige kirke var dog en for stor opgave for den lille købstad, og kirken gik i forfald. I 1788-89 blev der ved Horsens-arkitekten Anders Kruuse gennemført en radikal istandsættelse og reduktion af bygningen. Hele kirkens østlige del blev nedrevet og erstattet af et lille lavt kor. I 1931-33 gennemførtes en restaurering, hvor man forhøjede det lille kor.

Eksterne henvisninger 
 Mariager Kirke  hos Nordens Kirker
 Mariager Kirke hos KortTilKirken.dk
 Mariager Kloster på 1001 fortællinger om Danmark

Kirker i Mariagerfjord Kommune
Kirker i Århus Stift
Kirker i Randers Amt
Kirke